[image: C:\Users\admin.VKPAI0\AppData\Local\Microsoft\Windows\INetCache\Content.Word\50_vienkarsa_vienkrasu_rgb_h_LV.PNG]








Mazā Pils iela 19, Rīga, LV - 1050, tālr. 67229272, e-pasts pasts@nkmp.gov.lv, www.nkmp.gov.lv





 Rīgā

Datums skatāms laika zīmogā Nr. NKMP/2026/06-04/123
Uz 12.02.2026 . iesniegums BIS-BV-6.18-2026-7637
(Reģistrēts NKMP 12.02.2026 . Nr. 00635/2026)

Valsts akciju sabiedrība "Valsts nekustamie īpašumi"
 Rīga, Talejas iela 1
vni@vni.lv

Informācijai: NKMP Latgales reģionālajai nodaļai
 
Uzziņa par kultūras pieminekļu aizsardzības prasībām 
 energoefektivitātes paaugstināšanas pasākumiem ēkā
(Daugavpils, Rīgas iela 6)

1.	Iesniedzējs: 
	Lāsma Papaurele (turpmāk Iesniedzējs).

2.	Paredzētā darbības vieta:
Daugavpils, Rīgas iela 6 (būves kad. apz. 05000012903001).

3.	Iesniedzēja prasījums (iesniegums):
Sniegt uzziņu par kultūras pieminekļa aizsardzības prasībām: energoefektivitātes paaugstināšanas pasākumiem.

4.	Faktu konstatējums, papildu informācija:
4.1.	Ēka Daugavpilī, Rīgas ielā 6 (turpmāk Ēka) ir vietējās nozīmes arhitektūras piemineklis “Dzīvojamā ēka” (valsts aizsardzības Nr. 4797), tāpat Ēka atrodas reģiona nozīmes pilsētbūvniecības pieminekļa “Daugavpils pilsētas vēsturiskais centrs” (valsts aizsardzības Nr. 7429)  teritorijā un ir tā daļa.
[bookmark: OLE_LINK1][bookmark: OLE_LINK2]4.2.	Papildus būvniecību vispārīgi reglamentējošiem normatīvajiem aktiem uz objektu attiecas likums „Par kultūras pieminekļu aizsardzību”, Ministru kabineta 26.10.2021. noteikumi Nr. 720 ”Kultūras pieminekļu uzskaites, aizsardzības, izmantošanas un restaurācijas noteikumi” (turpmāk tekstā - Noteikumi Nr.720).

1. Prasību tiesiskais pamatojums:
0.1. Likuma „Par kultūras pieminekļu aizsardzību” 3. pants, 11. panta pirmā daļa, 21. panta pirmā un otrā daļa. Administratīvā procesa likuma 98., 100. un 101. pants.
0.2. Atļaujai nepieciešamā dokumentācija, atbilstoši noteikumu Nr. 720 37., 42., 43., 44., 48. punktam.
0.3. Likuma „Par kultūras pieminekļu aizsardzību” 3. pants nosaka, ka kultūras pieminekļus ir aizliegts iznīcināt, bojāt vai apgānīt. Valsts un reģiona nozīmes nekustamos kultūras pieminekļus drīkst pārvietot vai pārveidot tikai izņēmuma gadījumā ar Nacionālās kultūras mantojuma pārvaldes atļauju, bet vietējās nozīmes kultūras pieminekļus — ar pašvaldības atļauju. Kultūras pieminekļa pārveidošana vai tā oriģinālo daļu aizstāšana ar jaunām daļām pieļaujama tikai tad, ja tā ir labākā iespēja, kā saglabāt pieminekli, vai arī tad, ja pēc pārveidojuma nepazeminās pieminekļa kultūrvēsturiskā vērtība.  
0.4. Atbilstoši Noteikumu Nr. 720 42. punktam, veicot kultūras pieminekļu restaurāciju, konservāciju un remontu (labošanu), kā arī citus šo noteikumu 35. punktā minētos darbus, izvērtē dažādu laiku uzslāņojumus un saglabā: būvēm – oriģinālo konstruktīvo sistēmu un konstrukcijas, plānojumu, apjomu, materiālus, apdari, vērtīgus interjera elementus, detaļas, rotājumus, vēsturiskās iekārtas un komunikācijas.
0.5. Atbilstoši Noteikumu Nr. 720 49. punktam kultūras pieminekļu restaurācijā, konservācijā un remontā lieto oriģinālam un vēlāku laiku vērtīgiem uzslāņojumiem atbilstošus un ar tiem saderīgus materiālus.
	
1. Kultūras pieminekļa aizsardzības prasības konkrētajā gadījumā:
Ņemot vērā normatīvos aktos noteikto un saskaņā ar 4. un 5. punktā norādīto, Pārvalde izvirza šādas prasības: 
6.1 Darbi veicami saskaņā ar šīs uzziņas 5.4. un 5.5. punktiem. Projekta sastāvā iesniedzama detalizēta Ēkas fotofiksācija.
6.2 Konstruktīvos risinājumus (ja tādi nepieciešami) pamatot ar būvprojekta sastāvā iekļautu Ēkas tehniskās apsekošanas atzinumu, ko izstrādājis kompetents speciālists.  Pārvalde norāda, ka plānojot un īstenojot jebkādus pārveides darbus objektā, primārais uzdevums ir saglabāt kultūrvēsturiskās ēkas autentiskumu, respektējot ēkas apjomu, telpisko risinājumu, fasāžu apdari, oriģinālās būvdetaļas un vēsturiskās apdares. 
6.3 Nav pieļaujama Ēkas vēsturisko eklektisma fasāžu (neapmests sarkanais ķieģelis) arhitektoniskās kompozīcijas un dekoratīvās apdares vienkāršošana. Nav pieļaujama Ēkas vēsturisko ķieģeļu fasāžu siltināšana no ārpuses. 
6.4 Primāri paredzēt Ēkas vēsturisko logu un durvju (ja tādi saglabājušies) atjaunošanu (remontu), izstrādājot atbilstošas būvprojekta sadaļas. Gadījumā, ja daļa logu/ārdurvju tiek mainīta, izstrādājams atsevišķs logu/durvju nomaiņas projekts, pēc vēsturisko logu uzmērījumiem vai attiecīgā laika analogiem un veicot to izgatavošanu koka konstrukcijās.
6.5 Ja tiek paredzēts Ēkas jumta seguma remonts vai maiņa, jumta segumam izmantot analogu esošajam vai gludo neprofilēto skārdu tradicionālā locījumā un dalījumā. 
6.6 Uz Ēkas jumtiem nav atļauts uzstādīt publiskajā ārtelpā eksponētas tehniskās iekārtas (vēdināšanas un dzesēšanas iekārtas un to daļas u. c.). Tās iebūvējamas Ēkas apjomos un bēniņos, vai izvietojamas kompleksa atsevišķā būvē.
6.7 Ēkas inženiertīklu projektēšana un pārbūve (ja tas paredzēts) veicama, respektējot Ēkas arhitektonisko un dekoratīvo noformējumu, tīklu izbūvi veicot veidā, kas nerada izmaiņas Ēkas ārējā veidolā, konstrukcijās un saglabājot koplietošanas telpu vēsturiskos interjerus, kā arī nav vizuāli  uztveramas no publiskās ārtelpas.
6.8 Plānoto darbu dokumentācija jāizstrādā tādā apjomā un detalizācijas pakāpē, kas nodrošina un garantē kultūrvēsturiski vērtīgas ēkas aizsargājamo vērtību saglabāšanu.
6.9 Būvprojekta rasējumos jāuzrāda esošie saglabājamie, nojaucamie un no jauna projektētie elementi.
6.10 Ēkas tālākās izpētes un būvprojekta izstrādes laikā iegūtu jaunu atklājumu gadījumā un, saņemot konkrētus projekta risinājumus un darbu aprakstus, kultūras pieminekļa aizsardzības prasības var tikt precizētas.

7.	Atļaujas saņemšanai nepieciešamā informācija (iesniedzamā informācija):
7.1.	objekta adrese un iesniedzēja kontaktinformācija (t.sk., e-pasta adrese, (ja tāda ir));
7.2.	paredzamo darbu apraksts un nepieciešamības pamatojums;
7.3.	darbu izpildītājs (uzņēmējs) (fiziskai personai – vārds, uzvārds, amats, tālruņa numurs,  e-pasta adrese (ja tāda ir), juridiskai personai – nosaukums, reģistrācijas numurs, e-pasta adrese (ja tāda ir));
7.4.	uzņēmēja norīkots darbu vadītājs (vārds, uzvārds, amats, sertifikāta vai restaurācijas apliecības numurs, tālruņa numurs, e-pasta adrese (ja tāda ir));
7.5.	īpašnieka norīkota par darbu uzraudzību atbildīgā persona (vārds, uzvārds, adrese, tālruņa numurs, e-pasta adrese (ja tāda ir));
7.6.	darbu izpildes termiņi;
7.7.	īpašuma tiesības apliecinoši dokumenti (ja nav reģistrētas zemesgrāmatā);
7.8.	būvprojekts (ja tāds nepieciešams).

8.	Cita informācija:
8.1.	uzziņas un atļaujas sniegšanas gadījumā Pārvalde patur vienu iesniegtās dokumentācijas eksemplāru;
8.2.	šīs prasības var apstrīdēt mēneša laikā ar iesniegumu Pārvaldes vadītājam (adrese: Rīgā, Mazā Pils ielā 19, LV-1050 vai pasts@nkmp.gov.lv, iesniegumu noformējot atbilstoši prasībām par elektronisku dokumentu noformēšanu);
8.3.	šīs prasības ir spēkā, kamēr nemainās ar objektu saistītie faktiskie vai tiesiskie apstākļi, bet ne ilgāk kā 4 gadus.

Ar cieņu
Arhitektūras un mākslas daļas vadītāja	A. Ancāne
(paraksts*)

*Šis dokuments ir parakstīts ar drošu elektronisko parakstu un satur laika zīmogu

